Björgunarsveitarfólk hjá Hjálparsveit Skáta í Kópavogi var við björgunarstörf norður í landi í gær . Instagram / Hjálparsveit skáta í Kópavogi „ Ríkisstjórnin mun taka höndum saman og leggjast yfir það sem gekk á hérna á undanförnum dögum og fara í það hvernig við getum farið bara í beinharðar aðgerðir til þess að læra af því , “ segir Þórdís Kolbrún Reykfjörð Gylfadóttir , ferðamála - iðnaðar - og nýsköpunarráðherra um viðbrögð stjórnvalda vegna veðurofsans sem gengið hefur yfir landið í vikunni . Gunnar Bragi Sveinsson , þingmaður Miðflokksins , spurði Þórdísi í óundirbúnum fyrirspurnatíma á Alþingi í dag um viðbrögð ríkisstjórnarinnar við því ofsaveðri sem gengið hefur yfir landið og þær afleiðingar sem það hefur haft . „ Nú hafa margir , bæði einstaklingar og fyrirtæki , bændur og fleiri verið án rafmagns í nokkra sólarhringa og eru margir hverjir enn . Bændur hafa þurft að hella niður mjólk , fyrirtæki hafa ekki getað sett vélar sínar í gang til að framleiða vörur , vatn fæst ekki til þess að brynna skepnum eða fólki , “ sagði Gunnar Bragi . Spurði hann hvort eðlilegt væri að staðan væri þessi árið 2019 . „ Hvernig má það vera að við séum þannig stödd að þó að rafmagnið fari af að þá séu ekki til varaafl til að keyra helstu þéttbýlisstaði jafnvel á þessu landsvæði ? “ spurði hann meðal annars . Þórdís tók undir með Gunnari Braga um að flutnings - og dreifikerfi raforku á Íslandi væri ekki nægilega sterkt . Ráðast þurfi í frekari framkvæmdir til að treysta kerfið og byggja það upp . „ Höfum við lagt áherslu á að treysta flutningskerfi raforku ? Erum við með augun á þeim boltum ? Erum við að reyna að gera það sem við getum til að flýta fyrir því og koma þeim framkvæmdum sem þarf að koma á áfram ? Svarið við því er já , “ sagði Þórdís . Ljóst sé þó að veður hafi verið mjög óvenjulegt . „ Til að mynda ef þú horfir á Þeistareykjalínu eitt sem er topp lína í kerfinu okkar , glæný og mjög sterk . Hún fer samt út sem segir okkur það að veðrið var greinilega mjög átakamikið og vont , “ sagði Þórdís . „ Það er auðvitað þannig , að á meðan við erum bæði með frekar flókið regluverk utan um það hvernig við komum svona framkvæmdum á koppinn , það er hægt að gera betur í því og minn vilji stendur til þess . Og það hefur tekið of langan tíma að byggja upp til að mynda , gera þær mikilvægu breytingar á meginflutningskerfinu sem hefur þurft að gera , “ sagði Þórdís . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .